हालका राष्ट्रपति ट्रम्पको घोषणा एउटा निःसन्देह ठूलो भूल हो भन्ने बहस यतिखेर विश्वले नै गरिरहेको छ । यसले अमेरिका र विश्वलाई नै गम्भीर समस्यामा पार्नेछ भन्ने विज्ञ तथा विश्वका नेताहरुको ठहर छ । पेरिस सम्झौताबाट अलग्गिने निर्णयले अमेरिकालाई नै होच्याएको छ र विश्वको नेतृत्वदायी भूमिका बोकेको सम्मानित अमेरिकालाई ट्रम्पको लहडबाजीले बञ्चित पारेको प्रतीत हुन पुगेको छ ।
